
Primãria municipiului Câmpulung Moldovenesc

Direcţia economică
Nr………. din …………. 2026
           Raport de specialitate la proiectul de hotãrâre cu  privire la
stabilirea impozitelor şi taxelor locale pentru anul 2027
Având în vedere acest proiect de hotărâre, menţionez următoarele:

-conform art.139 alin.(2) din Constituţia României “Impozitele şi taxele locale se stabilesc de consiliile locale sau judeţene, în limitele şi în condiţiile legii”;

-conform  prevederilor art. 9 alin 3 din  Legea nr. 199/1997 pentru ratificarea Cartei europene a autonomiei locale, adoptată la Strasbourg pe 15 octombrie 1985 referitor la resursele financiare ale autorităţilor administraţiei publice locale se menţionează că “Cel puţin o parte dintre resursele financiare ale autorităţilor administraţiei publice locale trebuie să provină din taxele şi impozitele locale, al căror nivel acestea au competenţa să îl stabilească în limitele legale”;

-conform art.5 alin.(1) lit.a) din Legea nr. 273/2006 privind finanţele publice locale, veniturile proprii ale bugetelor locale sunt formate din: impozite, taxe, contribuţii, alte vărsăminte, alte venituri şi cote defalcate din impozitul pe venit;

-în cadrul acestui proiect sunt adoptate taxele și impozitele locale aplicabile în anul 2027 stabilite în baza Titlului IX din Legea nr. 227/2015 privind Codul Fiscal cu modificările și completările ulterioare.
-din dorința ca măsurile fiscale propuse prin prezentul proiect de hotărâre să genereze un disconfort financiar cât mai redus la nivelul contribuabililor s-a intenționat ca la stabilirea obligațiilor fiscale pentru anul 2027 să fie avute în vedere aceleași elemente care au stat la baza stabilirii impozitelor locale în anul 2026 și menținerea cotelor de impozitare la nivelul anului trecut atât în cazul persoanelor fizice cât și în cazul persoanelor juridice.
- majorarea taxei speciale de salubritate se datorează dezechilibrului financiar major între costurile reale cu serviciul public de salubritate și veniturile încasate din taxa specială. 
Cu precizările de mai sus, considerăm oportun acest proiect de hotărâre.
      Director executiv,                                                                    Șef serviciu,
      Florescu Iuliana                                                                    Pădure Narcisa

